**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. december 13-ai** ülésére

Tárgy: vízvezeték szerelési keretszerződés hosszabbítása

**Tisztelt Képviselő-testület!**

György János vállalkozóval 2020-tól állunk szerződéses viszonyban az önkormányzat intézményeinél jelentkező vízvezeték szerelési feladatok ellátására, havi bruttó 160.000,- Ft. díjon, mely 10 óra feladatelvégzést foglal magában. A 10 órát meghaladó feladatvégzés díja bruttó 7.600,- Ft./óra. Jelen díjak magukban foglalják a kiszállás díját, továbbá az óraszámban nem számolható el sem a kiszállásra, sem az anyagbeszerzésre fordított idő. A tevékenységet a Kisbéri Városigazgatóság koordinálja. Az adott hónapban fel nem használt időkeret a következő hónapra áttolódik.

A Városigazgatóságon jelenleg nincs vízvezeték szerelő, ezért az utóbbi időben nem csak a keretidő került kihasználásra, hanem plusz órák fizetésére is sor került. György János munkájával meg voltunk elégedve. A jövőben is szükség van a feladat ellátására, ezért javasoljuk a szerződés meghosszabbítását.

György János változatlan feltételek mellett vállalná jövőre is a munkát.

Felmerült, hogy az óraszámot kellene növelni. Ezt a rendelkezésre állási díjának az óraszám emeléssel arányos emelésével tudja vállalni.

Javasoljuk György János megbízási szerződésének meghosszabbítását változatlan feltétek mellett.

Kisbér, 2024. december 09.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

György Jánossal (2870 Kisbér, Széchenyi u. 36.) az önkormányzat intézményeinél jelentkező vízvezeték szerelési feladatok ellátására kötött megbízási szerződést változatlan feltételek mellett meghosszabbítja 2025. december 31-ig.

utasítja a Kisbéri Közös Önkormányzati Hivatalt a szerződés-hosszabbítás előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző